Myen ni Dansa Pa kaw na Shanglawt ni hpe myawk kaba gap jahkawn bun ai
2017-11-26 16:40:23 daihpang:EEDY dinglun:0 gahtawk:
KIA Dap Ba ( 3 ) Dap Dung ( 1 ) ginra, Lung Ja Kawng kaw dung ai Myen hpyen dap ni, November 24 ya shana hkying 10:30pm hte hkying 11:00pm aten ni hta, KIA hpyen hpung ni nga ai Dansa Pa maga de sinat kaba 82mm hte ( 5 ) lang gap bun ai lam, ginra shisawk ni shana wa ai kaw na chye lu ai.
Mungmyit Sinli Ga ( Kachin Sub-State ) KIA Dap Ba ( 6 ) Dap Dung ( 36 ) ginra kaw shamu shamawt nga ai Myen hpyen dap Hk.M.Y ( 220 ) na hpyen hpung hte KIA Dap Dung ( 38 ) na hpyen hpung ni, November 34 ya shani hkying 1:00pm aten hta, Ta Dwi mare baw kaw gasat majan byin ai lam, shawnglawm shisawk ni kawn chye lu ai.
November 23 ya shani hta mung, KIA Dap Ba ( 4 ) Dap Dung ( 8 ) ginra, Nam Kai kaw nga ai Myen hpyen hpung hte Bang Law mare kaw nga ai Panse Pyi Tu Tsit ( P.T.Ts ) ni, Mung Yu mare de sinat kaba gap bun ai hta salang Aik Awng a nta hte Jan Jang E a shat gawk kaw pala wa hkrat kapaw ai.
Dai pala wa hkrat kapaw ai hta masha ni kaw hkala nba lam gaw n nga ai raitim, nta shakum malawng mat ai, shat gawk ni hten mat ai lam chye lu ai.
kac_Latn kac_Latn kac_Latn kac_Latn kac_Latn kac_Latn